**รายงานการประชุมคณะทำงานในการทบทวน ปรับปรุง เปลี่ยนแปลง หรือยกเลิกภารกิจ**

**ขององค์การบริหารส่วนตำบลพระอาจารย์**

**วันศุกร์ที่ 27 ธันวาคม 2562 เวลา 10.00 น.**

**ณ ห้องประชุมองค์การบริหารส่วนตำบลพระอาจารย์**

---------------------------------

**ผู้เข้าร่วมประชุม**

1. นายเสน่ห์ กิจวัตร์ รองนายกองค์การบริหารส่วนตำบล ประธานคณะทำงาน

2. นางจิตตรา เส็งเล็ก ปลัดองค์การบริหารส่วนตำบล คณะทำงาน

3. นางสุพัตรา มูฮำหมัด ผู้อำนวยการกองคลัง คณะทำงาน

4. นายชยพล นครศรี ผู้อำนวยการกองช่าง คณะทำงาน

5. นางสาวสมาวดี ด้วงพวง ผู้อำนวยการกองการศึกษา คณะทำงาน

6. นายพลวัฒน์ วันโด๊ะ หัวหน้าสำนักปลัด คณะทำงาน/เลขานุการ

**เริ่มประชุมเวลา** **10.00 น.**

เมื่อที่ประชุมมาพร้อมแล้วนายเสน่ห์ กิจวัตร์ รองนายกองค์การบริหารส่วนตำบลพระอาจารย์ เป็นประธานคณะทำงานพิจารณาทบทวน ปรับปรุง เปลี่ยนแปลง หรือยกเลิกภารกิจขององค์การบริหารส่วนตำบลพระอาจารย์ กล่าวเปิดการประชุมและดำเนินการประชุม คณะทำงานฯ ดังนี้

**ระเบียบวาระที่ 1** เรื่องที่ประธานแจ้งให้ที่ประชุมทราบ

เชิญเลขานุการชี้แจงรายละเอียด

**นายเสน่ห์ กิจวัตร์** เป็นที่ทราบกันดีว่าที่ผ่านมามีการบังคับใช้พระราชกฤษฎีกา ว่าด้วยหลักเกณฑ์และวิธี **ประธานคณะทำงานฯ** บริหารบ้านเมืองที่ดี พ.ศ. 2546 และกระทรวงมหาดไทยก็ได้แจ้งแนวทางและวิธีการต่างๆ

มากมาย เมื่อมีหลักเกณฑ์ออกมาก็ต้องปฏิบัติให้ถูกต้อง ดังนั้นเพื่อให้การบริหารของ องค์การบริหารส่วนตำบลพระอาจารย์เป็นไปอย่างถูกต้อง สอดคล้องกับพระราชกฤษฎีกาดังกล่าว หมวด 6 จึงมีคำสั่งแต่งตั้งคณะทำงานในการทบทวน ปรับปรุง เปลี่ยนแปลง หรือยกเลิกภารกิจขององค์การบริหารส่วนตำบลพระอาจารย์ คำสั่งที่ 407 /2562 ลงวันที่ 25 ธันวาคม พ.ศ.2562 ซึ่งกำหนดให้คณะทำงานฯ มีอำนาจพิจารณาทบทวน ปรับปรุง เปลี่ยนแปลง แก้ไขหรือยกเลิกภารกิจของส่วนราชการภายในองค์การบริหารส่วนตำบลพระอาจารย์ ว่าภารกิจใดมีความจำเป็นหรือสมควรที่จะดำเนินการต่อไปหรือไม่ หรือมีความจำเป็นต้องแปรสภาพภารกิจหรือการดำเนินการบางอย่างให้มีลักษณะศูนย์บริการร่วม ดังนั้นจึงขอให้ทุกท่านที่ได้รับการแต่งตั้ง มีความตั้งใจในการปฏิบัติหน้าที่ด้วย

**ระเบียบวาระที่ 2** การพิจารณาทบทวน ปรับปรุง เปลี่ยนแปลง หรือยกเลิกภารกิจ

-2-

**นายเสน่ห์ กิจวัตร์** ซึ่งการประชุมในวันนี้ ได้กำหนดให้มีขึ้นเพื่อให้คณะทำงานฯ ได้พิจารณาปรับปรุง ทบทวน

**ประธานคณะทำงานฯ** ภารกิจต่างๆ ขององค์การบริหารส่วนตำบลพระอาจารย์ ให้มีความเหมาะสมกับสภาวการณ์ปัจจุบันมากที่สุด จึงขอให้ทุกท่านช่วยพิจารณาและเสนอความคิดเห็นเพื่อประโยชน์ของประชาชนเป็นสำคัญ โดยมีรายละเอียดดังนี้

สำหรับแนวทางและวิธีการบริหารบ้านเมืองที่ดีขององค์กรปกครองส่วนท้องถิ่นมีแนวทางในการดำเนินการคือให้องค์การบริหารส่วนตำบลตรวจสอบภารกิจในทุกเรื่อง ในความรับผิดชอบ ว่าภารกิจใดยังมีความจำเป็นต้องปฏิบัติ หรือภารกิจใดไม่จำเป็นก็ควรยกเลิกภารกิจนั้นเสียหรือปรับปรุงภารกิจเพื่อให้มีประสิทธิภาพขึ้น หรือนำภารกิจไปรวมกับภารกิจอื่นได้ โดยให้เกิดการประหยัดและคุ้มค่า และผลการปรับปรุงภารกิจดังกล่าวมีประเด็นที่ควรพิจารณาคือ

1. การทบทวนภารกิจ มีขั้นตอนคือ

ทบทวนภารกิจของส่วนราชการในองค์การบริหารส่วนตำบล ว่าภารกิจใดมีความจำเป็น หรือสมควรที่จะดำเนินการต่อไปหรือไม่ โดยอาศัยวิธีการสอบทานการจ่ายเงินงบประมาณและการตรวจสอบความคุ้มค่าของเงิน เพื่อนำทรัพยากรไปจัดทำในส่วนที่จำเป็นมากกว่า อาจมีการแปรสภาพกิจการ หรือการดำเนินการบางอย่างให้มีลักษณะเป็นศูนย์รับผิดชอบ เช่น การจัดตั้งศูนย์บริการร่วม สำหรับติดต่อสอบถามข้อมูล การยื่นขอคำอนุมัติ อนุญาตในเรื่องที่เป็นอำนาจหน้าที่ หรือการบริการสาธารณะบางประเภท การจัดโครงสร้างภายในส่วนราชการขององค์การบริหารส่วนตำบล ควรมีความยืดหยุ่นและมอบอำนาจให้หัวหน้าส่วนราชการองค์การบริหารส่วนตำบลสามารถจัดโครงสร้างภายใน กรณีรูปแบบไม่ถาวรเองได้ ทั้งนี้ยึดหลักการแบ่งโครงสร้างภารกิจ

1. การทบทวนข้อบัญญัติ กรณีที่เห็นว่าข้อบัญญัติไม่สอดคล้อง หรือไม่เหมาะสม

กับสถานการณ์ปัจจุบัน หรือไม่อำนวยต่อการดำเนินกิจการขององค์การบริหารส่วนตำบล หรือก่อให้เกิดภาระความยุ่งยากต่อประชาชนเกินสมควรให้พิจารณาดำเนินการแก้ไข ปรับปรุง หรือยกเลิก ทั้งนี้ให้เป็นไปตามอำนาจหน้าที่ขององค์การบริหารส่วนตำบล

**นายเสน่ห์ กิจวัตร์** ตามที่ชี้แจงรายละเอียดไปแล้วนั้น จึงขอให้ที่ประชุมคณะทำงานฯ ช่วยกันวิเคราะห์ภาร **ประธานคณะทำงานฯ** หรือข้อบัญญัติที่เห็นว่าควรต้องดำเนินการทบทวน ปรับปรุง แก้ไขหรือยกเลิกเพื่อให้มีความ

เหมาะสมกับสถานการณ์ปัจจุบันมากที่สุด และมีความคุ้มค่ากับงบประมาณที่ต้องจ่าย ตลอดจนเพื่อประโยชน์สูงสุดของประชาชนผู้รับการบริการ โดยพิจารณาจากภารกิจตามหน้าที่ของส่วนราชการต่างๆ ทบทวน ปรับปรุง เพิ่มเติม หรือตัดออกขั้นตอนและระยะเวลาทำงาน ในส่วนใดก็ให้เสนอเพื่อบรรจุในการกำหนดระยะเวลาแล้วเสร็จของงานบริการ พ.ศ. 2562 ขององค์การบริหารส่วนตำบลพระอาจารย์ต่อไป เชิญปลัดองค์การบริหารส่วนตำบล ชี้แจงประกาศกำหนดระยะเวลาแล้วเสร็จของงานบริการ พ.ศ. 2562 ขององค์การบริหารส่วนตำบลพระอาจารย์

-3-

**นางจิตตรา เส็งเล็ก** จากประกาศกำหนดระยะเวลาแล้วเสร็จของงานบริการ พ.ศ. 2562 พบว่า ในส่วนของ

**ปลัดองค์การบริหารส่วนตำบล** สำนักงานปลัดมี 8 กระบวนงาน กองคลังมี 3 กระบวนงาน กองช่างมี 1 กระบวนงานกองการศึกษามี 5 กระบวนงาน รวมทั้งหมด 17 กระบวนงาน รายละเอียดตามเอกสารที่ทุกคนได้รับค่ะ

**นายพลวัฒน์ วันโด๊ะ** ในส่วนของสำนักงานปลัด กระผมขอเพิ่มกระบวนงานการบริการขึ้นทะเบียนผู้สูงอายุและ

**หัวหน้าสำนักปลัด** กระบวนงานการรับสมัครนักเรียนศูนย์พัฒนาเด็กเล็ก รวม 2 กระบวนงานเข้าไปในการปฏิบัติราชการเพื่อประชาชนขององค์การบริหารส่วนตำบลพระอาจารย์ ในปี พ.ศ.2562 ด้วยครับ

**นางสุพัตรา มูฮำหมัด** ในส่วนกองคลังดิฉันขอเสนอว่าจากเดิมในปีพ.ศ.2562 มี 3 กระบวนงานและมีกระบวน

**ผู้อำนวยการกองคลัง** งานการขออนุญาต/การควบคุมกิจการที่เป็นอันตรายต่อสุขภาพหรือการค้า ซึ่งเป็นที่น่ารังเกียจ พ.ศ. 2555 จากเดิมหน่วยงานรับผิดชอบเป็นของกองคลัง จากการหารือกับหัวหน้าสำนักปลัดแล้ว ทางกองคลังขอเปลี่ยนแปลงหน่วยงานรับผิดชอบจากกองคลังเป็นสำนักงานปลัดรับผิดชอบในส่วนกระบวนงานนี้เอง ซึ่งง่ายต่อการปฏิบัติงานมากกว่าค่ะ

**นายชยพล นครศรี** ในส่วนของกองช่าง กระผมขอเพิ่มกระบวนงาน การขออนุญาตก่อสร้างอาคาร เพื่อให้

**ผู้อำนวยการกองช่าง** สอดคล้องกับ พ.ร.บ. ควบคุมอาคาร พ.ศ.2522 และแก้ไขเพิ่มเติม (ฉบับที่ 2) พ.ศ. 2535 และ(ฉบับที่ 3) พ.ศ. 2543 โดยประชาชนที่จะทำการก่อสร้างดัดแปลง ซ่อมแซม หรือเคลื่อนย้ายอาคาร ต้องได้รับอนุญาตก่อนจึงจะดำเนินการได้ ทางกองช่างจึงเล็งเห็นว่าควรเพิ่มกระบวนงานดังกล่าวเข้าไปในการปฏิบัติงานราชการเพื่อประชาชนขององค์การบริหารส่วนตำบลพระอาจารย์ และในส่วนของกองประปา ขอเพิ่มกระบวนงานการรับแจ้งท่อประปาแตก และกระบวนงานการตรวจสอบมาตรวัดน้ำ เมื่อประชาชนมีปัญหาเรื่องค่าน้ำประปาราคาสูง รวมกองช่างและกองประปาเพิ่มเป็น 3 กระบวนงาน เข้าไปในการปฏิบัติราชการเพื่อประชาชนขององค์การบริหารส่วนตำบลพระอาจารย์ในปี พ.ศ.2562 ด้วยครับ

**นางสาวสมาวดี ด้วงพวง** ในส่วนของกองการศึกษา ดิฉันคิดว่าไม่น่าจะมีกระบวนงานที่เพิ่มหรือตัดออก เพราะกระ

**ผู้อำนวยการกองศึกษา** บวนงานที่มีอยู่น่าจะครอบคลุมทุกงานบริการแล้วค่ะ

**นายเสน่ห์ กิจวัตร์** จากการที่คณะทำงานฯ ได้มีการเสนอความคิดเห็นแล้วนั้น คณะทำงานฯ ท่านใดจะเสนอ

**ประธานคณะทำงานฯ** เพิ่มเติมนอกเหนือจากนี้อีกหรือไม่ถ้าไม่มีขอสรุปรายงานการประชุมดังนี้และขอมติที่ประชุม

1. สำนักงานปลัดเดิมมี 8 กระบวนงาน เพิ่มเติม 2 กระบวนงาน และเปลี่ยนแปลงมารับผิดชอบ 1 กระบวนงาน รวมทั้งสิ้น 11 กระบวนงาน
2. กองคลัง เดิมมี 3 กระบวนงาน เปลี่ยนแปลงหน่วยงานรับผิดชอบ 1 กระบวนงาน รวมทั้งสิ้น 2 กระบวนงาน

-4-

1. กองช่าง เดิมมี 1 กระบวนงาน เพิ่มเติม 1 กระบวนงาน รวมทั้งสิ้น 2 กระบวนงาน
2. กองประปา เพิ่มเติม 2 กระบวนงาน
3. กองการศึกษา 5 กระบวนงาน

รวมทั้งหมด 22 กระบวนงานครับ

**ที่ประชุม** มีมติเห็นชอบ ค่ะ/ครับ

**ระเบียบวาระที่ 3** เรื่องอื่นๆ

-ไม่มี

**ปิดประชุมเวลา 12.00 น.**

ลงชื่อ

(นายพลวัฒน์ วันโด๊ะ)

เลขานุการคณะทำงานพิจารณาปรับปรุงภารกิจฯ

ผู้จดรายงานการประชุม

ลงชื่อ

(นายเสน่ห์ กิจวัตร์)

ประธานคณะทำงานพิจารณาปรับปรุงภารกิจฯ

ผู้ตรวจรายงานการประชุม